# Obrazložitev predloga sprememb meril, pogojev in kriterijev za vrednotenje Letnega programa športa v Občini Kidričevo

V spremembo meril, pogojev in kriterijev za spremembo LPŠ se pod opredelitev materialnih stroškov doda alineja »**Promocijski material**«. Ta sprememba velja za vse vrste programov vseh starosti in kategorij.

Do sedaj je pod to kategorijo spadalo:

* + administrativni stroški in stroški porabljenega materiala za izvajanje osnovne dejavnosti društva,
  + stroški rekvizitov, opreme, materiala in storitev za izvajanje posameznega programa,
  + nezgodna zavarovanja in zavarovanja za splošno odgovornost,
  + sorazmerni delež stroška plače nosilca projekta za organizacijo,
  + Tekmovalni stroški – samo za za izbrane programe, ki so vključeni v redni tekmovalni sistem nacionalnih panožnih zvez:
    - prijavnine oziroma članarine za vstop v tekmovalni sistem,
    - prevozi na tekmovanja,
    - nastanitve,
    - štartnine pri udeležbi na tekmovanjih,
    - sodniški stroški pri organizaciji tekmovanj,
    - stroški najema specifične opreme (npr. naprav za merjenje časa, športnega orodja) za izvedbo tekmovanja pri čemer se upoštevajo specifičnosti posameznih športnih panog

Za spremembo navajamo naslednje argumente:

* Večja transparentnost porabljenih sredstev
* Lažje črpanje sredstev LPŠ s strani športnih društev ali klubov
* Lažja nabava športne opreme, ki ni športni rekvizit (majice, športnih hlače, bidoni, brisače ščitniki in podobno)
* Večja prepoznavnost športnih društev ali klubov
* Večja motivacija potencialnih novih udeležencev za priključitev v društvo/klub

Ob tem naj poudarimo, da gre za promocijski material prvenstveno namenjen za otroke, saj je večina sredstev LPŠ-ja namenjena prav na programe namenjene mladini.

Zaradi lažjega razumevanja in splošne poenostavitve pa predlagamo, da spremembe veljajo za vse programe, tudi tiste, ki se dotikajo športne rekreacije. Tam namreč sredstva tako ali tako niso velika (govorimo o slabih 100€ materialnih stroškov na program, večina tega bo še vedno šla za športne rekvizite), s spremembo meril pa bi lahko društvo novim članom kupilo nek promocijski material simbolične vrednosti (odsevnih, obesek za ključe in tako naprej).

Predlog pripravil:

Upravni odbor ŠZOK